Ellen Ochoa

**Ellen Lauri Ochoa** (Los Angeles, Kalifornia, 1958ko maiatzaren 10a) estatubatuar fisikaria, zientifikoa eta NASAko astronauta ohia da.     Aitaren aldeko aitona-amonak mexikarrak ziren.  Espaziora joan den jatorri hispaniarra duen lehen emakumea izan zen.  

Optikako Elkarte Amerikarreko eta Aeronautikako eta Astronomiako Institutu Amerikarreko kidea da, eta NASAk emandako Zerbitzu Bikainaren Domina jaso zuen 1997an. Gainera, Herentzia Hispanoaren Saria jaso zuen. 

## Biografia 
Ellen Ochoa 1958ko maiatzaren 10ean jaio zen Kaliforniako Los Angelesen. Gurasoak ere Estatu Batuetan jaio ziren, baina aiton-amonak mexikarrak ziren, Sonoratik etorriak. 

### Ibilbide akademikoa 
San Diegoko Estatuko Unibertsitatean ikasi zuen Fisika. Ondoren, ingeniaritza elektrikoko doktoretza ikasi zuen Stanford Unibertsitatean eta NASAko Ames Ikerketa Zentroko ikertzailea izan zen. Ondoren, informazioa prozesatzeko sistema optikoak ikertu zituen. Berak  sistema optikoei buruzko hiru patenteren asmatzailekidea da, bata objektuak ezagutzeko eta bestea irudien zarata kentzeko. Intelligent Systems Technology Branch-eko buru gisa, 35 ingeniari eta zientzialari gainbegiratu zituen, misio aeroespazialetarako zenbaketa-sistemen ikerketan eta garapenean. Halaber, Ochoak hainbat hitzaldi tekniko eman ditu eta egunkari zientifikoetan argitaratu du.

Hainbat saio egin ondoren, NASAk onartu egin zuen, eta 1993ko apirilaren 4an astronauta egin zen.

2013ko urtarrilean, Ellen Ochoa Lyndon B. Johnson Espazio Zentroko zuzendari izendatu zuten, eta kargu horretan aritzen den bigarren emakumea eta jatorri hispanoko lehena izan zen.

### Esperientzia NASAn 
NASAk 1991ko urtarrilean hautatua, Ochoa astronauta egin zen 1991ko uztailean. Lau hegaldi espazial egin zituen, eta 978 ordu erregistratu zituen espazioan. Misioko espezialista izan zen STS-56an, kargako komandantea STS-66an, eta hegaldi-ingeniaria STS-96an eta STS-110ean. 

## Espazioko hegaldiak 
* **STS-56** (1993) - 9 eguneko misioa, eguzkiak Lurrean duen eragina zehazteko eguzki- eta atmosfera-azterketak egiteko. Spartan satelitea zabaltzeko beso mekaniko bat erabili zuen Ochoak, eguzki-koroa aztertuko zuena.

* **STS-66** (1994) - Eguzki-energia aztertzeko eta Lurreko kliman dituen irridazio-aldaketak ezagutzeko misioa. Ochoa zen misioaren karga-komandantea, eta beso mekaniko bat erabili zuen KRISMOA-SPAS satelite atmosferikoa berreskuratzeko.

* **STS-96** (1999) - Nazioarteko Espazio Estaziora akoplatzeko misioa, 4 tona material logistiko eta hornidura lekualdatzeko, 1. espedizioaren etorkizuneko egonaldirako. Ochoak koordinatu zuen lekualdaketa eta 8 orduko ibilaldi espaziala egin zuen.

* **STS-110** (2002) - S0 (S-cero) instalatu zen Nazioarteko Espazio Estaziora 13. shuttle misioa. Ochoak, 4. espedizioko kideekin batera, S0 instalatzeko Nazioarteko Espazio Estazioaren beso mekanikoarekin lan egin zuen.

## Ohore bereziak 
* NASA Exceptional Service Medal
* NASA Space Flight Medals
* NASA Outstanding Leadership Medal
* Space Act Tech Brief Awards
* Women in Aerospace Outstanding Achievement Award
* The Hispanic Engineer Albert Baez Award
* Hispanic Heritage Leadership Award
* Urteko ikaslea, San Diego State University

## Iruditegia 

Fitxategi:Sts-66 crew.jpg|Ellen Ochoa karga erabilgarriko komandantea STS-66 hegaldian
Fitxategi:STS-66 Launch - GPN-2000-000763.jpg|STS-66 (1994) Ellen Ochoaren 2. hegaldia
Fitxategi:Ellen Ochoa (29863224741).jpg|ST-96 (1999) Ellen Ochoaren 3. hegaldia
Fitxategi:STS-110 crew.jpg| Ellen Ochoa,4. hegaldirako entrenatzen, STS-110 (2002)
Fitxategi:Astronauts Daniel T. Barry and Ellen Ochoa STS096-E-5116 (1 June 1999).jpg|Ellen Ochoa, 1999
Fitxategi:|
Fitxategi:STS66 Ochoa.jpg|Ellen Ochoa astronautak, karga erabilgarri-komandanteak, Urruneko Sistema Manipulatzailearen (RMS) besoaren kontroletan
Fitxategi:Ochoa on Sky Genie - GPN-2000-001068.jpg|Ellen Ochoa larrialdietarako irteera-prozedura simulatzen ari da.  
Fitxategi:Ellen Ochoa carries her son Wilson.jpg|Ellen Ochoa eta semea, 2007

## Erreferentziak 
## Kanpo estekak